CELEX: 22020D0938
Language: lv
Date: 2019-02-08 00:00:00
Title: EEZ Apvienotās komitejas Lēmums Nr. 20/2019 (2019. gada 8. februāris), ar ko groza EEZ līguma IX pielikumu (Finanšu pakalpojumi) [2020/938]

16.7.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 228/32
               
            
         EEZ APVIENOTĀS KOMITEJAS LĒMUMS Nr. 20/2019
         (2019. gada 8. februāris),
         ar ko groza EEZ līguma IX pielikumu (Finanšu pakalpojumi) [2020/938]
         EEZ APVIENOTĀ KOMITEJA,
         ņemot vērā Līgumu par Eiropas Ekonomikas zonu (“EEZ līgums”) un jo īpaši tā 98. pantu,
         tā kā:
         
                     (1)
                  
                  
                     EEZ līgumā ir jāiekļauj Komisijas Deleģētā regula (ES) 2017/389 (2016. gada 11. novembris), ar ko papildina Eiropas Parlamenta un Padomes Regulu (ES) Nr. 909/2014 attiecībā uz naudas sodu aprēķināšanas parametriem par norēķinu neizpildēm un CVD darbībām uzņēmējās dalībvalstīs (1).
                  
               
                     (2)
                  
                  
                     EEZ līgumā ir jāiekļauj Komisijas Deleģētā regula (ES) 2017/390 (2016. gada 11. novembris), ar ko papildina Eiropas Parlamenta un Padomes Regulu (ES) Nr. 909/2014 attiecībā uz regulatīvajiem tehniskajiem standartiem par konkrētām prudenciālajām prasībām centrālajiem vērtspapīru depozitārijiem un norīkotām kredītiestādēm, kas piedāvā banku tipa papildpakalpojumus (2), kura labota ar OV L 122, 17.5.2018., 35. lpp.
                  
               
                     (3)
                  
                  
                     EEZ līgumā ir jāiekļauj Komisijas Deleģētā regula (ES) 2017/391 (2016. gada 11. novembris), ar ko Eiropas Parlamenta un Padomes Regulu (ES) Nr. 909/2014 papildina attiecībā uz regulatīviem tehniskajiem standartiem, ar kuriem sīkāk konkretizē par internalizētiem norēķiniem veiktas ziņošanas saturu (3), kura labota ar OV L 122, 17.5.2018., 36. lpp.
                  
               
                     (4)
                  
                  
                     EEZ līgumā ir jāiekļauj Komisijas Deleģētā regula (ES) 2017/392 (2016. gada 11. novembris), ar ko Eiropas Parlamenta un Padomes Regulu (ES) Nr. 909/2014 papildina attiecībā uz regulatīvajiem tehniskajiem standartiem par atļauju izsniegšanas, uzraudzības un operacionālajām prasībām centrālajiem vērtspapīru depozitārijiem (4).
                  
               
                     (5)
                  
                  
                     EEZ līgumā ir jāiekļauj Komisijas Īstenošanas regula (ES) 2017/393 (2016. gada 11. novembris), ar ko nosaka īstenošanas tehniskos standartus attiecībā uz veidnēm un procedūrām ziņošanai par internalizētiem norēķiniem un attiecīgās informācijas pārsūtīšanai saskaņā ar Eiropas Parlamenta un Padomes Regulu (ES) Nr. 909/2014 (5).
                  
               
                     (6)
                  
                  
                     EEZ līgumā ir jāiekļauj Komisijas Īstenošanas regula (ES) 2017/394 (2016. gada 11. novembris), ar ko nosaka īstenošanas tehniskos standartus attiecībā uz standartveida veidlapām, veidnēm un procedūrām par atļaujas piešķiršanu centrālajiem vērtspapīru depozitārijiem, to pārskatīšanu un izvērtēšanu, par sadarbību starp piederības dalībvalsts iestādēm un uzņemošās dalībvalsts iestādēm, par apspriešanos ar iestādēm, kas iesaistītas atļaujas piešķiršanā attiecībā uz banku papildpakalpojumu sniegšanu, par piekļuvi saistībā ar centrālajiem vērtspapīru depozitārijiem un attiecībā uz centrālo vērtspapīru depozitāriju saskaņā ar Eiropas Parlamenta un Padomes Regulu (ES) Nr. 909/2014 glabāto uzskaites dokumentu formātu (6).
                  
               
                     (7)
                  
                  
                     Tādēļ būtu attiecīgi jāgroza EEZ līguma IX pielikums,
                  
               IR PIEŅĒMUSI ŠO LĒMUMU.
         
            1. pants
            EEZ līguma IX pielikumā aiz 31.bf punkta (Eiropas Parlamenta un Padomes Regula (ES) Nr. 909/2014) pievieno šādus punktus:
            
                        “31.bfa
                     
                     
                        
                           32017 R 0389: Komisijas 2016. gada 11. novembra Deleģētā regula (ES) 2017/389, ar ko papildina Eiropas Parlamenta un Padomes Regulu (ES) Nr. 909/2014 attiecībā uz naudas sodu aprēķināšanas parametriem par norēķinu neizpildēm un CVD darbībām uzņēmējās dalībvalstīs (OV L 65, 10.3.2017., 1. lpp.).
                        Šajā līgumā deleģētās regulas noteikumus lasa ar šādu pielāgojumu:
                        regulas 9. panta trešās daļas a) punktā aiz vārdiem “datuma, kurā stājas spēkā” iekļauj vārdus “EEZ Apvienotās komitejas lēmums, kurā ietverts”.
                     
                  
                        31.bfb
                     
                     
                        
                           32017 R 0390: Komisijas 2016. gada 11. novembra Deleģētā regula (ES) 2017/390, ar ko papildina Eiropas Parlamenta un Padomes Regulu (ES) Nr. 909/2014 attiecībā uz regulatīvajiem tehniskajiem standartiem par konkrētām prudenciālajām prasībām centrālajiem vērtspapīru depozitārijiem un norīkotām kredītiestādēm, kas piedāvā banku tipa papildpakalpojumus (OV L 65, 10.3.2017., 9. lpp.), kura labota ar OV L 122, 17.5.2018., 35. lpp.
                        
                        Šajā līgumā deleģētās regulas noteikumus lasa ar šādiem pielāgojumiem:
                        
                                    a)
                                 
                                 
                                    23. panta 2. punktā atsauces uz jēdzienu “Eiropas Centrālo banku sistēmas dalībnieki” papildus nozīmei, kas lietota deleģētajā regulā, ietver arī EBTA valstu centrālās bankas;
                                 
                              
                                    b)
                                 
                                 
                                    deleģētās regulas 36. panta 8. punkta b) apakšpunkta i) punktā vārdus “Savienības valūtas” aizstāj ar vārdiem “EEZ līguma Līgumslēdzēju Pušu oficiālās valūtas”.
                                 
                              
                  
                        31.bfc
                     
                     
                        
                           32017 R 0391: Komisijas 2016. gada 11. novembra Deleģētā regula (ES) 2017/391, ar ko Eiropas Parlamenta un Padomes Regulu (ES) Nr. 909/2014 papildina attiecībā uz regulatīviem tehniskajiem standartiem, ar kuriem sīkāk konkretizē par internalizētiem norēķiniem veiktas ziņošanas saturu (OV L 65, 10.3.2017., 44. lpp.), kura labota ar OV L 122, 17.5.2018., 36. lpp.
                     
                  
                        31.bfd
                     
                     
                        
                           32017 R 0392: Komisijas 2016. gada 11. novembra Deleģētā regula (ES) 2017/392, ar ko Eiropas Parlamenta un Padomes Regulu (ES) Nr. 909/2014 papildina attiecībā uz regulatīvajiem tehniskajiem standartiem par atļauju izsniegšanas, uzraudzības un operacionālajām prasībām centrālajiem vērtspapīru depozitārijiem (OV L 65, 10.3.2017., 48. lpp.).
                        Šajā līgumā deleģētās regulas noteikumus lasa ar šādiem pielāgojumiem:
                        
                                    a)
                                 
                                 
                                    deleģētās regulas 2. panta 1. punkta a) apakšpunktā vārdus “Savienības valūtas” aizstāj ar vārdiem “EEZ līguma Līgumslēdzējas Puses oficiālās valūtas”;
                                 
                              
                                    b)
                                 
                                 
                                    deleģētās regulas 96. panta 2. punktā vārdus “kad spēkā stājušies” aizstāj ar vārdiem “kad spēkā stājies EEZ Apvienotās komitejas lēmums, kurā ietverti”.
                                 
                              
                  
                        31.bfe
                     
                     
                        
                           32017 R 0393: Komisijas 2016. gada 11. novembra Īstenošanas regula (ES) 2017/393, ar ko nosaka īstenošanas tehniskos standartus attiecībā uz veidnēm un procedūrām ziņošanai par internalizētiem norēķiniem un attiecīgās informācijas pārsūtīšanai saskaņā ar Eiropas Parlamenta un Padomes Regulu (ES) Nr. 909/2014 (OV L 65, 10.3.2017., 116. lpp.).
                     
                  
                        31.bff
                     
                     
                        
                           32017 R 0394: Komisijas 2016. gada 11. novembra Īstenošanas regula (ES) 2017/394, ar ko nosaka īstenošanas tehniskos standartus attiecībā uz standartveida veidlapām, veidnēm un procedūrām par atļaujas piešķiršanu centrālajiem vērtspapīru depozitārijiem, to pārskatīšanu un izvērtēšanu, par sadarbību starp piederības dalībvalsts iestādēm un uzņemošās dalībvalsts iestādēm, par apspriešanos ar iestādēm, kas iesaistītas atļaujas piešķiršanā attiecībā uz banku papildpakalpojumu sniegšanu, par piekļuvi saistībā ar centrālajiem vērtspapīru depozitārijiem un attiecībā uz centrālo vērtspapīru depozitāriju saskaņā ar Eiropas Parlamenta un Padomes Regulu (ES) Nr. 909/2014 glabāto uzskaites dokumentu formātu (OV L 65, 10.3.2017., 145. lpp.).
                        Šajā līgumā īstenošanas regulas noteikumus lasa ar šādu pielāgojumu:
                        
                                     
                                 
                                 
                                    īstenošanas regulas 17. panta otrajā daļā aiz vārdiem “kad stājas spēkā” iekļauj vārdus “EEZ Apvienotās komitejas lēmums, kurā ietverti”.”
                                 
                              
                  
         
            2. pants
            Deleģēto regulu (ES) 2017/389, (ES) 2017/390, kas labota ar OV L 122, 17.5.2018., 35. lpp., (ES) 2017/391, kas labota ar OV L 122, 17.5.2018., 36. lpp., un (ES) 2017/392 un Īstenošanas Regulu (ES) 2017/393 un (ES) 2017/394 teksts islandiešu un norvēģu valodā, kas jāpublicē Eiropas Savienības Oficiālā Vēstneša EEZ papildinājumā, ir autentisks.
         
         
            3. pants
            Šis lēmums stājas spēkā 2019. gada 9. februārī, ja ir iesniegti visi paziņojumi saskaņā ar EEZ līguma 103. panta 1. punktu (*1) vai dienā, kad stājas spēkā EEZ Apvienotās komitejas 2019. gada 8. februāra Lēmums Nr. 18/2019 (7), atkarībā no tā, kurš datums ir vēlāk.
         
         
            4. pants
            Šo lēmumu publicē Eiropas Savienības Oficiālā Vēstneša EEZ iedaļā un tā EEZ papildinājumā.
         
         
            Briselē, 2019. gada 8. februārī
            
               
                  EEZ Apvienotās komitejas vārdā –
               
               
                  priekšsēdētājs
               
               Claude MAERTEN
            
         
         
            (1)  OV L 65, 10.3.2017., 1. lpp.
         
            (2)  OV L 65, 10.3.2017., 9. lpp.
         
            (3)  OV L 65, 10.3.2017., 44. lpp.
         
            (4)  OV L 65, 10.3.2017., 48. lpp.
         
            (5)  OV L 65, 10.3.2017., 116. lpp.
         
            (6)  OV L 65, 10.3.2017., 145. lpp.
         
            (*1)  Konstitucionālās prasības nav norādītas.
         
            (7)  OV L 60, 28.2.2019., 3. lpp.